jkorsvik/nowiki_second_scrape_merged huggingface dataset:
Vaterlandsparken

Vaterlandsparken er en park langs Akerselva på Vaterland i Oslo, anlagt i 1994 og mye brukt til arrangementer.


== Parken ==
Parken ligger på et flatt område og avgrenses av Brugata i nord (som fortsetter over Vaterlands bru og blir gata Grønland på østsiden), Akerselva i øst, hotell Radisson SAS Plaza, Sonja Henies plass og Oslo Spektrum i syd og en parkeringsplass syd for Lilletorget i vest.
Parken har mange sten- og betongkanter som er laget for å sitte på.
Midt i parken står siden 2004 en statue av den islandske kvinnesakspioneren og sosialarbeideren Ólafía Jóhannesdóttir, utført av Kristinn Pjetursson i 1930, tidligere plassert utenfor Grønland T-banestasjon og senest på Olafiaplassen rett øst for Vaterlands bru. Ved Akerselva overfor sydenden av parken henger skulpturen «Dykkar Installasjon», ofte kalt «Stupere» (seks stupere spent fast i vaiere, som gir inntrykk av at de er på vei mot vannspeilet), utført av Ola Enstad og satt opp i 1990.
Parken er mye brukt til daglig og til mange arrangementer, blant annet norgesmesterkap i skating i august 2005, Oslo gatedans, norsk-pakistanske kulturfestivaler, Latinofestival, dans og musikk i forbindelse med lysvandring langs Akerselva om høsten og annet.
Parken er en del av Akerselva miljøpark.


== Historie ==
Vaterlandsparken ligger i det som var forstaden Vaterland til Christiania, anlagt på 1600-tallet og med bebyggelse også før byen ble flyttet i 1624. Her var tett, nokså lav bebyggelse. Elvegaten og Vognmannsgaten gikk der parken i dag ligger.
Kommunen eksproprierte tomtene på gamle Vaterland i 1959, og deretter ble bebyggelsen revet. Der parken ligger var det tidligere et gammelt næringsbygg tilhørende Bergensfirmaet G.C.Rieber & Co. Da dette ble revet, var det så i noen år parkeringsplass. I Akerselva langs parken var det småbåthavn frem til 1964. I 1993 og 1994 ble det ryddet og mudret i elva med sikte på å åpne for småbåttrafikk opp til Nybrua og kanalbåt i rute fra Vaterlandsparken til byøyene, men dette ble det ikke noe av.
Parken ligger på den såkalte moskétomta. Ved arkitektkonkurransen for Vaterland i 1982 stilte Oslo kommune krav om at bygninger og akser skulle forholde seg til den vendingen mot Mekka som kreves for midtaksen i enhver moské. Skulpturene med stupere og Radisson Plaza har slik vending. Menigheten som hadde tilsagn om å få bygge fikk økonomiske problemer og tomten ble til blant annet Vaterlandsparken.
Parken ble innviet i 1994. Parken ble kalt Vaterlunden før navnet Vaterlandsparken ble bestemt.
En fredelig markering mot Verdensbankmøtet i juni 2002 samlet 2000 mennesker, i det som var fryktet å bli et stort slag med politiet.
I juni 2006 åpnet miljøvernminister Helen Bjørnøy Jotunheimstien som går fra Vaterlandsparken til Gjendesheim i Jotunheimen.


== Litteratur ==
Oslo byleksikon
Sigurd Senje: Akerselva. Oslo, Topografisk Forlag, 2005
Aftenposten 28. juni 2006 (Jotunheimstien)
Aftenposten 4. november 2002 (parkens forhistorie)


== Eksterne lenker ==
Flyfoto av Vaterlandsparken, sett fra nord – se også kartmulighet og Historiske flyfotos
Healing

Healing (opprinnelig fra engelsk, «å hele eller helbrede») er en alternativ behandlingsmetode, der man gjennom påstått «overnaturlige» evner og metoder behandler sykdommer. Begrepet brukes også av enkelte kristne grupper som hevder at sykdommer kan helbredes gjennom bønn og håndspåleggelse. Healing utføres ofte gjennom at healeren holder hendene på eller nær den som skal helbredes, man kan også utføres på avstand.


== Prinsipp ==
Healing bygger i mange tilfeller på antakelsen om at ubearbeidete tanker, følelser, spenninger og konflikter kan føre til sykdom. Symptomer på sykdom forstås som signaler fra kroppen om at noe er i ubalanse og at det finnes blokkeringer som hindrer det som oppfattes som kroppens livsenergi, i å strømme fritt.
Healing er en gammel behandlingsform, og utøverne arbeider på ulike måter, og med noe ulikt teoretisk grunnlag. De fleste healere arbeider i og med det som antas å være klientens «energifelt», og forsøker å fjerne såkalte blokkeringer ved overføring av energi, slik at klientens kropp kan helbrede seg selv.


== Forskning på effekten av healing ==
Det er gjennomført en del forskning på healing. Kvaliteten på forskningen er variabel, særlig når det gjelder reell blinding. Det finnes derfor lite dokumentasjon på hvorvidt healing har effekt eller ikke.
I NOU 1998:21, om alternativ medisin, også kalt Aarbakke-utvalgets innstilling, er det gjort en effektvurdering av alternativmedisinske behandlingsformer, herunder healing. Utvalget uttalte:

«Det finnes flere studier som viser signifikant effekt av så vel fjernhealing som healing ved berøring ved ulike tilstander. En rekke forsøk viser effekter av healing på enzymer, planter, gjærsopp, kreftceller og mus. Enkelte av disse forsøkene er gjentatt flere ganger og synes å dokumentere en positiv effekt utover kontrollgruppene. Det er gjort mer enn 160 studier på mennesker og cirka to tredjedeler av disse viser positive effekter utover placebo. Noen studier er usikre i det designet er dårlig og/eller det ikke har vært mulige å komme frem til originalartiklene. Andre er godt gjennomført og publisert i anerkjente medisinske tidsskrifter. Utvalgets konklusjon er derfor at en effekt av healing ikke kan avvises. Metoden må anses som kanskje effektiv, men det er ikke mulig å si noe om effekten på enkelte sykdommer eller sykdomsgrupper.»En nyere metaanalyse antyder at healing kan ha beskjeden effekt i forbindelse med smertelindring, men at forskningsmaterialet fortsatt er for mangelfullt til å trekke konklusjoner. En annen metastudie på healing av akutte sår viste at de studier som er gjennomført har for store svakheter til å kunne konkludere med effekt. Religionshistoriker Asbjørn Dyrendal uttalte til Dagbladet i 2009 at jo bedre blindingen av studiene på healing blir, jo mindre effekt kan man påvise.


== Referanser ==


== Litteratur ==
Reikihealing tekst fra amedisin.no En alternativbehandlers beskrivelse av reikihealing


== Eksterne lenker ==
Healing – Nasjonalt informasjonssenter for alternativ behandling (NIFAB) Arkivert 1. februar 2010 hos Wayback Machine.
NOU 1998: 21 Alternativ medisin, norsk offentlig utredning
Det norske healingforbundet
Hamn i Senja

Hamn er et gammelt handelssted og et populært turistmål på øya Senja i Troms og Finnmark. Stedet har en karakteristisk beliggenhet ut mot havgapet og innenfor Bergsfjordens skjærgård. Fylkesvei 86 passerer Hamn. Like vest for stedet ligger Senjens Nikkelverk og noen kilometer østover, på Finnsæter, ligger Senjatrollet og Finnsæter kapell.
Hamns hovedbygning, samt flere av de gamle rorbuene, ble totalskadet av brann i september 2005. Ikke lenge etter startet arbeidet med å gjenreisningen, og en storstilt satsing ble igangsatt for å få stedet på fote igjen. I januar 2007 ødela nok en brann flere rorbuer.


== Hamn grunnkrets ==
Hamn er også en grunnkrets i Senja kommune, som omfatter området langs den ytterste, sørvestlige del av Bergsfjorden, skjærgården innbefattet. Hamn grenser i øst til Strømsnes, og over fjorden i nordøst ligger Bøvær. I sør har grunnkretsen grense mot Torsken sogn og i vest ligger Norskehavet. Areal: 19,2 km². Grunnkretsen fikk folketallet mer enn doblet i løpet av 2008, med økning fra 17 til 36 innbyggere. I 2022 var folketallet 26.Innbyggertall:
Jan Theuninck

Jan Theuninck (født 7. juni 1954 i Zonnebeke i Vest-Flandern) er en belgisk kunstmaler og poet.


== Eksterne lenker ==
Holocaust- maleri
Stalag XB
Første verdenskrig : Poesi
Vleteren

Vleteren er en kommune i den belgiske provinsen Vest-Flandern. Vletern er kjent for tappistklosteret Sint-Sixtusabdij som brygger ølet Westvleteren.


== Referanser ==


== Eksterne lenker ==
(nl) Offisielt nettsted 
(en) Vleteren – kategori av bilder, video eller lyd på Commons
Miguel Ángel Blanco

Miguel Ángel Blanco Garrido (født 13. mai 1968, død 13. juli 1997) var en spansk lokalpolitiker i den lille byen Ermua i Baskerland. Han tilhørte Partido Popular.
Blanco ble den. 10. juli 1997 kidnappet av den baskiske terrororganisasjonen ETA. ETA krevde at den spanske regjeringen skulle overføre ETA-innsatte til fengsler i Baskerland. Kravet ble ikke fulgt opp, noe som førte til at Blanco ble henrettet.
Kidnappingen førte til store demonstrasjoner mot ETA rundt om i Spania, og gjorde at organisasjonen mistet mye sympati.


== Referanser ==


== Eksterne lenker ==
Bilder og kort biografi
Doom metal

Doom metal er en form av heavy metal og har sin opprinnelse i 1980-årene. Doom metal kjennetegnes blant annet av langsomt tempo og tung og seig gitarspilling. Musikalsk er doom metal inspirert av tidlige Black Sabbath album, som Black Sabbath, Master of Reality og Paranoid.


== Eksempler på band ==

Aarni 
Bell Witch 
Black Debbath 
Candlemass 
Cathedral 
Centurions Ghost 
Count Raven 
Danzig 
Dooms Vain 
Electric Wizard 
Extorian 
Funeral 
Goatsnake 
Golden Core 
Grand Magus 
Griftegård 
Intaglio 
Inernal Void 
Isole 
Krux 
Lord of the Grave 
Mar de Grises 
Lord Vicar 
My Dying Bride 
Novembers Doom 
Pagan Altar 
Pale Divine 
Pentagram 
Place Of Skulls 
Poema Arcanus 
Reverend Bizarre 
Reino Ermitaño 
Revelation 
Sahg 
Saint Vitus 
ShEver 
Syrach 
The Lamp of Thoth 
Trouble 
Valhall 
Wall Of Sleep 


== Eksterne lenker ==
 (en) Doom metal music groups – kategori av bilder, video eller lyd på Commons
Jenny Don’t Be Hasty

«Jenny Don't Be Hasty» er en sang av den skotske artisten Paolo Nutini. Singlen var hans andre og ble lansert 25. september 2006. Sangen er fra Nutinis debutalbum These Streets, og var oppfølgeren til debutsinglen «Last Request». 
Teksten, som er en personlig opplevelse av artisten, handler om en 18 år gammel mann som vil ha et forhold til ei eldre kvinne, som er sint på ham for å ha løyet om sin egentlige alder, og nå sier han er for ung. Sangen nådde plass nummer 20 på UK Singles Chart og plass nummer 40 på ARIA Charts i Australia 8. april 2007.


== Eksterne lenker ==
(en) Jenny Don't Be Hasty på Discogs 
(en) Jenny Don't Be Hasty på MusicBrainz 
(en) Musikkvideoen til «Jenny Don't Be Hasty» på YouTube
Anna Zippel

Anna Zippel (født 1630-tallet, død 1676) var en svensk borgerkone som ble dømt for trolldom i Stockholm. Sammen med sin søster, Brita Zippel, var hun den mest kjente kvinnen som ble dømt som heks i Sverige.
Anna var en respektert kvinne, gift med en baker som eide en kvern, og søster til brødrene Zippel, som var instruktører i idrett. Selv tilvirket og solgte hun medisiner sammen med sin venninne, Anna Månsdotter. Hun var beskrevet som en elegant og fint kledd dame med et fint liv, og var ikke noen typisk heks. 
Som de fleste svenske hekser, var ikke hovedanklagelsene trolldom, men heller at hun skal ha bortført barn til heksemøtene på Blåkulla. Det var 50 vitner mot henne i rettssaken. 
Anna forsvarte seg med stolthet og verdighet, og var helt uredd i retten; hun forklarte at man anklaget henne fordi hun var fremgangsrik i forretninger, og sa at det spilte ingen rolle hvor mange som vitnet mot henne. Hun bedyret sin uskyld, og det skulle hun være, om så hele kongerikets prestebestand vitnet mot henne. 
Anna, hennes søster Brita og Anna Månsdotter ble dømt til døden ved halshugging, og likene skulle senere bli brent.
På dommen svarte hun; «Nå! Jeg er fortsatt uskyldig! Gud nåde dere for denne dommen.»


== Referanser ==


== Kilder ==
Lars Widding: När Häxbålen brann
Alf Åberg: Häxorna
Sébastien Chavanel

Sébastien Chavanel (født 21. mars 1981 i Châtellerault) er en fransk, tidligere profesjonell, syklist.
Sébastien Chavanel ble i 2003 profesjonell syklist i laget Brioches La Boulangère. I sitt første år fikk han sin første seier i Tour de l'Avenir. Sprinteren vant to etapper. I sesongen 2004 vant han en etappe i Tour de la Région Wallonne og tre etapper i Tour de l'Avenir. Fra 2005 byttet laget navn til Bouygues Télécom og deltok i UCI ProTour. Ved GP Internacional Costa Azul 2006 vant Chavanel en etappe foran Robbie McEwen. Sébastien er lillebror til den profesjonelle syklisten Sylvain Chavanel.


== Resultater ==
2003To etapper Tour de l'Avenir2004En etappe Tour de la Région Wallonne
Tre etapper Tour de l'Avenir2006En etappe Grand Prix Internacional Costa Azul2007En etappe Étoile de Bessèges
Grand Prix de Denain
En etappe Tour de Picardie2008Tour de Picardie – etappeseier og sammenlagt2011En etappe Circuit de Lorraine Professionnel


== Lag ==
Brioches La Boulangère/Bouygues Télécom (2003–2006)
Française des Jeux (2007–2010)
Europcar (2011–2013)
FDJ (2014–2016)


== Referanser ==


== Eksterne lenker ==
(en) Sébastien Chavanel – kategori av bilder, video eller lyd på Commons 
(en) Sébastien Chavanel – ProCyclingStats 
(en) Sébastien Chavanel – Cycling Archives 
(en) Sébastien Chavanel – Cycling Quotient 
(en) Sébastien Chavanel – CycleBase 
(en) Sébastien Chavanel – TheSports.org
Bob Stapleton

Bob Stapleton (født 1. april 1958 i Riverside, California) er en amerikansk entreprenør og sportsdirektør for Pro Tour-laget T-Mobile.
Stapleton kom i kontakt med T-Mobile da hans kommunikasjonsselskap, VoiceStream Wireless ble kjøpt opp i 2000 av den tyske telegiganten Deutsche Telekom for 50 milliarder dollar. Det vil si at det var den opprinnelige prisen, men da det endelige kjøpet ble gjort, hadde aksjene gått ned og prisen ble lavere. VoiceStream måtte da skifte navn til T-Mobile USA. Bob ble senere involvert i sykling ved å stifte High Road Sports Inc., som administrerer T-Mobile Teams kvinne lag.
Etter at Operación Puerto-skandalen berørte store navn som Jan Ullrich and Óscar Sevilla, og etterfølgende utestengelser, førte til store forandringer i ryttere og støtteapparat, og Stapleton ble utvalgt som lagleder.
Châtellerault

Châtellerault er en kommune i departementet Vienne i regionen Nouvelle-Aquitaine vest i Frankrike. Châtellerault er sous-préfecture i departementet, og ligger nord for Poitou i Touraine.
Elva Clain renner sammen med Vienne nær Châtellerault i Cenon-sur-Vienne.


== Historie ==
Châtellerault var et viktig forsvarsverk i de nordlige våtmarkene i Poitou, og ble grunnlagt av greven av Poitiers for å sikre grensene sine tidlig på 900-tallet. Greven sin lokale representant, vicomte av Châtellerault, ble opprettet som en stilling som gikk i arv rundt tiden til Airaud, som sannsynligvis var i slekt med grevene av Auvergne og hertugene av Aquitaine. Arvingene hans var vicomter frem til midten av 1000-tallet.
Dangereuse de L' Isle Bouchard, hustruen til Aimery I av Châtellerault, ble bortført av den beryktede hertugen av Aquitaine, Vilhelm IX. Hertugen lot sin sønn Vilhelm X bli gift med Dangereuses datter, Ænor eller Aenor de Châtellerault. Av denne forbindelsen ble Eleanora av Aquitaine født, og da Vilhelm X ikke fikk mannlige arvinger som arvet ham, ble Eleanora hertuginne av Aquitaine da faren døde. Hun ble siden gift ført med den kommende franske kongen og deretter med den blivende engelske kongen.
Tittelen vicomte av Châtellerault gikk videre til tre store franske adelsfamilier: La Rochefoucauld, Lusignan og fra 1200-tallet og frem til den franske revolusjon til familien Harcourt.


== Kjente personer forbindelser til Châtellerault ==
Aénor de Châtellerault
Rodolphe Salis (Le Chat noir)
Jean-Pierre Thiollet forfatter


== Befolkningsutvikling ==
Antall innbyggere i kommunen Châtellerault


== Referanser ==


== Eksterne lenker ==
Offisielt nettsted 
(en) Châtellerault – kategori av bilder, video eller lyd på Commons 
Kommunedata INSEE
Nettsida til turistkontoret
Turisme i Chatellerault
Kort historie om  manufacture de Chatellerault
Luftfoto av Châtellerault
Fylkesvei 1428

Fylkesvei 1428 går mellom Haslum kirke og Stabekk i Bærum.
Strekningen ble fastlagt 2019, og består av den tidligere fylkesvei 163 og en delstrekning av den tidligere fylkesvei 604.


== Kommuner og knutepunkter ==

 Bærum


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1428
(no) Statens vegvesen – trafikkmeldinger
Jarl av Essex

Jarl av Essex er en engelsk adelstittel. Den har blitt opprettet ni ganger gjennom historien. Blant de best kjente jarlene er Thomas Cromwell, 1. jarl av Essex og Robert Devereux, 2. jarl av Essex. 


== Historie ==
Jarledømmet ble først opprettet i det 12. århundre for Geoffrey II de Mandeville. Da den tredje jarlen døde uten arvinger døde tittelen ut med ham. 
Andre opprettelse var for Geoffrey Fitz Peter i 1199, etter at han hadde giftet seg med en slektning av den tredje jarlen. Tittelen gikk videre til to av hans sønner før den igjen døde ut. 
I 1239 ble den opprettet for Humphrey de Bohun, 2. jarl av Hereford, også han gift med en slektning av den første jarleslekten. 
Deretter fulgte flere opprettelser gjennom senmiddelalderen, tudortiden og elisabethansk tid. 
Den siste opprettelsen kom i 1661. Da den niende jarlen døde uten en klar arving i 1981 så det ut til at tittelen skulle dø ut, men spørsmålet ble avgjort i 1989 og tittelen kunne dermed fortsette. 
Jarlen har flere subsidiære titler:

Vicomte Maldon, av Maldon i Essex (1661)
Baron Capell, av Hadham i Hertfordshire (1641)Tittelen vicomte Maldon brukes av arvingen når det finnes en.


== Jarler ==


=== Første opprettelse, ca. 1139 ===


=== Andre opprettelse, 1199 ===


=== Tredje opprettelse, 1239 ===


=== Fjerde opprettelse, 1376 ===


=== Femte opprettelse, 1461 ===


=== Sjette opprettelse, 1540 ===


=== Syvende opprettelse, 1543 ===


=== Åttende opprettelse, 1572 ===


=== Baron Capell, 1641 ===


=== Niende opprettelse, 1661 ===
Arving til tittelen er pr. 2007 William Jennings Capell.
Last Request

«Last Request» er en sang av den skotske artisten Paolo Nutini. Dette er hans første single fra debuttalbumet These Streets. Singlen ble sluppet 3. juli 2006 og nådde plass nummer 5 på UK Singles Chart. Sangens tekst handler om en person som vet hans forhold er over, men som ønsker å ha en siste stund med kjæresten.
Sangen har vært brukt i en episode av Scrubs.


== Sanger på singlen ==
Last Request (Radio-versjon)
No, No, No (Ikke fra albumet)
Sugar Man (Ikke fra albumet)


== Eksterne lenker ==
Musikkvideoen på YouTube
Ian Edward Wright

Ian Edward Wright (født 3. november 1963 i Woolwich, London) er en tidligere angrepsspiller i fotball. Han er mest kjent for sin karriere for Arsenal FC. I sin karriere for Arsenal gjorde han sin debut mot Leicester City i ligacupen. I sin Premier League-debut scoret han hattrick mot Southampton. Han vant Golden Boot for å ha blitt toppscorer i sin første Arsenal-sesong med 29 ligamål for klubben. Ian Wright ble toppscorer for klubben seks ganger på rad. Han scoret 185 mål for klubben på 279 kamper; dette var rekord i Arsenal frem til Thierry Henry scoret hele 226 mål for klubben.
Ian Wright adopterte sønnen Shaun Wright-Phillips som i dag spiller for Queens Park Rangers.
Han har gjennom sin topp fotballkarriere spilt for Greenwich Borough, Crystal Palace, Arsenal, West Ham United, Nottingham Forest (lån), Celtic og Burnley. For alle disse klubbene tilsammen scoret han tilsammen 258 mål.


== Referanser ==


== Eksterne lenker ==
(de) Ian Edward Wright – Munzinger Sportsarchiv 
(en) Ian Edward Wright – FIFA 
(en) Ian Edward Wright – UEFA 
(fr) Ian Edward Wright – LÉquipe 
(en) Ian Edward Wright – Transfermarkt 
(en) Ian Edward Wright – national-football-teams.com 
(en) Ian Edward Wright – Soccerbase.com 
(en) Ian Edward Wright – FootballDatabase.eu 
(en) Ian Edward Wright – Soccerway 
(en) Ian Edward Wright – EU-Football.info
Wiltshire Police

Wiltshire Police, tidligere Wiltshire Constabulary, er en regional politistyrke i England. Styrken har ansvaret for grevskapet Wiltshire med den enhetlige myndigheten Swindon. 
Styrken ble opprettet under County Police Act 1839, og var den første grevskapsbaserte styrken i landet. 
Kontrollmyndigheten er Wiltshire Police Authority, som har ni medlemmer fra grevskapsrådet og distriktsrådet i Swindon, tre fredsdommere og fem uavhengige medlemmer.
Romain Feillu

Romain Feillu (født 16. april 1984) er en fransk profesjonell syklist. Han sykler for det franske laget HP BTP - Auber93.
Romain Feillu ble i 2002 nr. 2 i Chrono des Herbiers i juniorklassen. I 2006 ble han nr. 5 i Prix de Lillers og han vant sammenlagt i Tour de la Somme. I VM  i Salzburg i 2005 vant han sølvmedalje i landeveisrittet for U23 bak tyske Gerald Ciolek. Fra sesongen 2007 kjører han for det franske laget  Agritubel. På 1. etappe i Tour de France 2007 ble han nr. 5. På 3. etappe i Tour de France 2008 ble han nummer tre og kunne bære gul trøye og hvit trøye.
Hans bror, Brice, er også syklist.


== Resultat ==


== Referanser ==


== Eksterne lenker ==
(en) Romain Feillu – ProCyclingStats 
(en) Romain Feillu – Cycling Archives 
(en) Romain Feillu – Cycling Quotient 
(en) Romain Feillu – CycleBase 
(en) Romain Feillu – TheSports.org 
Offisielt nettsted 
(en) Romain Feillu – kategori av bilder, video eller lyd på Commons
Lærdalsøyri

Lærdalsøyri er et tettsted og administrasjonssenteret i Lærdal kommune, indre Sogn, i Vestland fylke. Tettstedet har 1 125 innbyggere per 1. januar 2022, men 1 308 mennesker sokner til Lærdalsøyri om man tar med de nærliggnende grunnkretsene Hauge og Erdal. Hele kommunen/dalføret har 2219 innbyggere (okt. 2010).
Lærdal Sjukehus ligger på Lærdalsøyri. Sykehuset er lokalsykehus for syv kommuner i Sogn. I tilknytning til sykehuset ligger også Sogn Lokalmedisinske senter. Disse er Lærdals største arbeidsplass med cirka 160 ansatte.
Lærdalsøyri er et lokalt handelssenter. Her ligger kommuneadministrasjonen for Lærdal kommune. Flere mellomstore byggentreprenører er lokalisert til Lærdalsøyri, samt noe treindustri. På Lærdalsøyri ligger også administrasjonen til Lærdal Energi og AKRAFT AS. Her ligger også Nasjonalt Transportløyveseksjon og Vegtrafikksentralen Vest.
Lærdalsøyri er en gammel handelsplass med en historie tilbake til middelalderen. Stedet var også et sentralt administrasjonssted og et knutepunkt mellom øst og vest. Sentralt på Øyri ligger derfor et av de meste verdifulle bymiljøene vi har igjen i Norge, Gamle Lærdalsøyri, som er et vernet trehusmiljø fra 17- og 1800-tallet med i underkant av 170 bygninger i blant annet sveitserstil.  Hvert sommer arrangeres Lærdalsmarknaden her, et friluftsmarked som er et halvt tusen år gammelt. Marknaden har i vår tid blitt utvidet til et høstmarked og fra 2014 også et julemarked.
I 1838 ble det foreslått å gjøre Lærdalsøyri til by, ved å gi stedet status som ladested. I 1841 var planene klare for en kvadratur som gikk fra Lærdalsfjorden, en arm av Sognefjorden, til omtrent der Hauge kirke står i dag. I 1842 vedtok Regjeringen å gi Lærdal bystatus, sammen med Haugesund og Namsos. Alle tre stedene ble avvist alt i Odelstinget i påvente av en liberalisering av handelslovgivningen. Lærdal diskuterte ny søknad i 1850-årene. Haugesund og Namsos søkte på nytt og ble byer.


== Bybrannen i 2014 ==

Klokken 22.53 lørdag 18. januar 2014 ble det meldt at et bolighus stod i brann i gata Kyrkjeteigen. Brannen spredte seg raskt i sterk vind og fikk karakter av en bybrann. Den krevde ingen menneskeliv, men ødela 42 bygninger, herav 17 bolighus og en fredet bygning.

Reporter Uglum [NRK Sogn og Fjordane] skildrar det som eit inferno av flammar, røyk og gnistar. «Når vinden står på driver det store skurar av brennande gjenstandar og glør nedover som gjer at det tek fyr i nye hus. Det er forferdeleg å seie det, men det er i retning Lærdal sentrum brannen spreier seg», fortel Uglum.


== Galleri ==

		
		
		
		
		
		
		


== Se også ==
Lærdal
Lærdalselva
Lærdalstunnelen
Gamle Lærdalsøyri
Lærdalsmarknaden
Aurlandsveien
Borgund stavkirke
Borgund (Sogn og Fjordane)
Eldrevatnet
Brannen i Lærdal 2014


== Referanser ==


== Eksterne lenker ==
Riksantikvaren: NB!registerets side om Lærdalsøyri Arkivert 30. mars 2016 hos Wayback Machine.
Kultur i Lærdal på kart fra Kulturnett.no
Lærdalsøyri NRK fylkesleksikon for Sogn og Fjordane